Hallusinaatiot

* FNaF
* FNaF 2
* FNaF 3

Hallusinaatiot ovat Mike Schmidtin kokemia asioita. Ne voivat olla todella karmivia/pelottavia, tai ainakin säikäyttää pelaajan. Sanat **IT'S ME** ovat todella yleisiä ensimmäisen pelin hallusinaatioissa.

## Hallusinaatiotyypit

Ensimmäisessä pelissä on kaksi eri hallusinaatiotyyppiä, joita pelaaja voi nähdä. Ne ovat seuraavat:

* **Visuaaliset hallusinaatiot** - Visuaalisissa hallusinaatioissa tuntomerkkejä ovat silmätön tai mustasilmäinen Bonnien naama, Freddy ihmisensilmillä, satunnaisesti ilmestyvä teksti "**IT'S ME**" ja demoninen ääni, joka on sama kuin ensimmäisen pelin viidennen yön puhelussa. Visuaaliset hallusinaatiot ovat kaikkein yleisimpiä .
* **Objektiiviset hallusinaatiot** - Objektiivisissä hallusinaatioissa esineet muuttuvat. Esimerkiksi läntisen käytävän nurkassa oleva juliste voi vaihtua normaalista Freddyn kuvasta Freddyksi repimässä omaa päätään irti tai vihaisen näköisen Golden Freddyn lähikuvaksi. Takahuoneessa oleva tukiranka tai tyhjät maskottipukujen päät voivat alkaa tuijottaa kohti monitoria, jolla pelaaja katsoo niitä, Pirate Coveen voi ilmestyä teksti **IT'S ME**, kun Foxy ei ole siellä, tai Freddyn, Chican ja Bonnien julisteet itäisen käytävän seinällä voivat vaihtua pelokkaiden itkevien lasten naamakuviksi.

## Golden Freddy

**Golden Freddy** on kaikkein tunnetuin hallusinaatio koko pelisarjassa. Golden Freddyn hyökkäys on todella ainutlaatuinen: kamerassa 2B sijaitseva Freddyn kuva voi todella pienellä todennäköisyydellä muuttua Golden Freddyn lähikuvaksi ja kun pelaaja laskee monitorin, Golden Freddy istuu toimistossa tämän edessä ja hyökkää hetkeä myöhemmin pelaajan kimppuun tappaen hänet ja kaataen pelin. Golden Freddy voi ilmestyä huoneeseen vaikka molemmat turvaovet olisivatkin kiinni. Visuaaliset hallusinaatiot esiintyvät **aina** Golden Freddyn ollessa huoneessa (vaikka niitä esiintyykin muutenkin todella usein). Golden Freddyä ei näe huoneen kameroissa.

On yksi tapa välttää Golden Freddyn hyökkäys; kun Golden Freddy istuu huoneessa, pelaajan pitää salamannopeasti avata monitori uudelleen ja Golden Freddy katoaa mystisesti huoneesta.

## Triviaa

* Tällä hetkellä ei ole täysin varmaa, onko Golden Freddy hallusinaatio vai ei.
* Kun pelaaja asettaa Custom Nightissa numerot 1/9/8/7, Golden Freddy hyökkää pelaajan kimppuun heti pelin alkaessa. Scott Cawthonin mukaan hän teki sen lopettaakseen huhut pelin "salaisesta lopusta".
* Foxy ja Chica eivät koskaan esiinny ensimmäisen pelin hallusinaatioissa.
* Visuaaliset hallusinaatiot eivät esiinny pelin mobiiliversiossa.

**Hallusinaatiot** palaavat toisessa pelissä, ja Jeremy Fitzgerald ja Fritz Smith voivat kokea niitä milloin vain.

Ensimmäisen ja toisen pelin hallusinaatioiden välillä on tiettyjä erilaisuuksia:

* Hallusinaatioissa ei enää ole tekstiä **IT'S ME**, vaan sen sijaan Minipeleissä.
* Visuaalisia hallusinaatioita ei enää ole.

## *Purple/Shadow Freddy*

Five Nights at Freddy's 2:ssa esiintyy valkosilmäinen, violetti Freddy Fazbear. Se on nähtävissä Parts/Service- huoneessa, siinä missä Bonnie normaalisti istuisi.

Hän istuu samanlaisessa kokoon lysähtäneessä asennossa kuin Golden Freddy ja Bonnie. Sillä on myös väriä lukuunottamatta täysin samanlainen puku kuin Golden Freddyllä. Kun kuvaa valaisee ja tarkentaa, voi huomata tämän oudon animatronicin olevan väriltään violetti. Tämän vuoksi sitä ollaan alettu kutsua *"Purple Freddyksi".* Sitä tosin kutsutaan usein myös Shadow Freddyksi. Jos sitä katsotaan liian kauan, peli kaatuu (sulkeutuu tai jäätyy mobiiliversiossa).

Purple/Shadow Freddy käyttäytyy hieman kuin Golden Freddy ensimmäisessä pelissä; molemmat istuvat lysähtäneessä asennossa, ilmestyvät vain yhteen paikkaan satunnaisesti ja kaataa pelin. Purple/Shadow Freddy ei tosin kaada peliä hyökkäyksellään, toisin kuin Golden Freddy.

## *Shadow Bonnie*

Pelaaja voi todella harvoin huomata Bonnieta muistuttavan varjon, jolla on valkoiset silmät ja -hampaat. Jos sitä tuijottaa liian pitkään, se katoaa ja peli kaatuu (ja jäätyy mobiiliversiossa).

Ainoa tapa estää pelin kaatuminen/jäätyminen on laittaa Freddy Fazbear-maski heti kun Shadow Bonnie ilmestyy huoneeseen ja pitää sitä kunnes Shadow Bonnie häipyy huoneesta.

Kummaa kyllä, vaikka tämä hallusinaatio vastaa Toy Bonnien yleisen muodon ja rakenteen, sillä näkyy kokonainen rivi hampaita, toisin kuin Toy Bonniella. Se näyttää myös olevan lyhyempi ja sen keho koostuu kahdesta segmentistä, ja Toy Bonnien koostuu yhdestä ainutlaatuisesta segmentistä. Ei vielä tiedetä, onko näillä eroilla minkäänlaista merkitystä.

## *Golden Freddy*

Golden Freddy esiintyy myös tässä pelissä. Se on todella arvaamaton ja vaikuttaa toimivan sekä hallusinaationa että normaalina animatronicina. Kun Golden Freddyn näkee käytävässä ja kun se hyökkää, se vain leijailee ilmassa ruumiittomana kunnes on pelaajan luona jolloin pelaaja häviää.

Se voi myös esiintyä toimiston vasemmanpuoleisessa nurkassa samassa lysähtäneessä asennossa kuin Bonnie, Purple/Shadow Freddy ja Golden Freddy itse edellisessä pelissä. Sitä ei voi enää torjua laittamalla äkkiä kameraa, vaan sen hyökkäyksen voi välttää vain Freddy Fazbear-maskilla. Golden Freddy ei enää myöskään kaada peliä hyökättyään. Golden Freddyn A.I.:ta voi muuttaan Seitsemäntenä yönä, eli ns. Custom Nightissa.

Golden Freddy ei välttämättä ole hallusinaatio, ainakaan toisessa pelissä, sillä sen varjon voi nähdä lattiassa.

## *Paljas tukiranka*

Paljas tukiranka vaeltaa ravintolassa harvinaisin väliajoin, mutta sen voi nähdä jo Ensimmäisessä yössä Prize Cornerissa ja Left Air Vent. Paljas tukiranka voidaan nähdä milloin tahansa, mutta hyvin harvoin, ja mahdollisuus on suurempi kun Soittorasia loppuu, juuri ennen kuin Nukke lähtee Prize Cornerista (CAM 11).

Toisin kuin ensimmäisessä pelissä Takahuoneessa nähty tukiranka, tämä tukiranka on kiiltävä ja hopeanvärinen. Sen korvat ovat samanmuotoiset kuin Foxylla ja siniset silmät kuin Freddyllä. Se ei hyökkää pelaajan kimppuun.

Paljas tukiranka voi joskus jopa estää Bonnieta, Toy Chicaa, ja BB:tä pääsemästä vasemmalle Ilmaputkelle, jolloin pelaajalla on suurempi mahdollisuus selvitä.

Jotkut spekuloivat, että paljas tukiranka kuuluu Golden Freddylle. Tämä teoria on vahvistamaton.
> *Huomautus: Toistaiseksi ei tiedetä, onko tämä todella hallusinaatio, tai miksi se on olemassa tässä muodossa lainkaan, koska se ei oikeastaan ​​tee mitään muuta kuin tuijottaa kameraan.*
>
>

## *BB*

Balloon Boy eli BB saattaa olla hallusinaatio, sillä se ei esiinny yhdessäkään minipelissä ja Phone Guy ei mainitse sitä.

## *JJ*

Balloon Girl, viralliselta nimeltään *JJ,* esiintyy satunnaisesti pelaajan toimistopöydän alla ja tuijottaa pelaajaa. Se ei aiheuta pelaajalle minkäänlaista harmia. Se ei ehkä ole hallusinaatio.

**Hallusinaatiot** palaavat kolmannessa pelissä. Pelaaja voi nähdä niitä satunnaisin väliajoin.

## Phantom-animatronicit

Phantom-animatronicit ovat palaneita versioita Freddy Fazbearista, Chicasta, Foxysta, Manglesta, BB:stä ja Marionettesta. Ne esiintyvät satunnaisesti eri paikoissa (Phantom Mangle CAM 04:ssä, Phantom Chica CAM 07:ssä, Phantom Puppet CAM 08:ssa ja Phantom BB missä tahansa kamerassa). Phantom Freddy ja Phantom Foxy esiintyvät Toimistossa.

Nämä eivät kuitenkaan voi tappaa pelaajaa; ne voivat ainoastaan säikäyttää pelaajan ja aiheuttaa virheitä, joita pelaaja voi korjata huoltopaneelin avulla. Phantom Mangle ja Phantom Puppet eivät kuitenkaan edes säikäytä pelaajaa.

On mahdollista, että yhdessä paikassa näkee useita phantom-animatroniceja. Phantom BB, Phantom Puppet ja Phantom Chica tekevät niin tässä videossa.

## Springtrap

Springtrap itse ei ole hallusinaatio , mutta se esiintyy joissakin hallusinaatioissa.

### Julisteet

CAM 02:ssa ja CAM 10:ssä nähtävät Freddy-julisteet saattavat harvinaisissa tapauksissa muuttua julisteiksi, joissa esiintyy Springtrapin alkuperäinen versio, Spring Bonnie.

## Paperilautasnuket

Kuten toisessa pelissä pelaajan Toimistossa esiintyy toisinaan BB-paperilautasnukke, kolmannessa pelissä saattaa esiintyä Freddy- ja Bonnie-paperilautasnukkeja.

## Freddy-puku Toimistossa

Pelaajan Toimistossa saattaa harvinaisella todennäköisyydellä esiintyä outo Freddy Fazbear-puku, joka muistuttaa hyvin paljon Golden Freddyä tai Purple/Shadow Freddyä. Se istuu samanlaisessa lysähtäneessä asennossa kuin nuo kaksi.

Kun kuvaa valaisee pelin aikana, voi nähdä, että hahmossa näkyy hieman keltaista/kultaista. Tämä kuitenkin johtuu todennäköisesti siitä, että pelissä on hyvin paljon keltaista ja vihreää joka puolella.

* *Huomio: Tällä hetkellä ei ole täysin varmaa, onko tämä hallusinaatio vai ei.*

## Cupcake

### Cupcake-julisteet

CAM 04:ssä olevat Toy Bonnien julisteet saattavat harvoin muuttua joko vaaleanpunaisen tai kultaisen värisen Cupcaken julisteiksi.

### Kolmas yö

Kolmannessa yössä on nähtävissä tumman värisiä Cupcake-hahmoja, joilla on endoskeleton-silmät. Ne esiintyvät CAM 02:ssa, CAM 03:ssa, CAM 04:ssä ja CAM 06:ssa. Kun pelaaja on löytänyt ne kaikki, avautuu Chica's Party-minipeli. Näin ei tapahdu mobiiliversiossa, sillä siinä Chica's Party- minipeli alkaa heti toisen yön jälkeen.